ai4bharat/Pralekha huggingface dataset:
विज्ञान आणि तंत्रज्ञान मंत्रालय
डिजिटल आरोग्य सेवा, टाईप 2 मधुमेहासारख्या जीवनशैलीशी निगडीत विकारांपासून ते कोविड सारख्या संसर्गजन्य आजारापर्यंतच्या अनेक रोगांवरील प्रभावी प्रतिबंधक साधन ठरू शकेल असे केंद्रीय मंत्री डॉ.जितेंद्र सिंह यांचे प्रतिपादन
आरोग्य सेवांमधील शहरी-ग्रामीण तफावत संपुष्टात आणण्यासाठी सार्वजनिक-खासगी भागीदारीचे  मॉडेल, ही काळाची गरज: डॉ.जितेंद्र सिंह
नवी दिल्ली, 24 ऑगस्ट 2023
केंद्रीय विज्ञान आणि तंत्रज्ञान  राज्यमंत्री डॉ. जितेंद्र सिंह, जे स्वतः नामवंत मधुमेह उपचार तज्ञ आहेत, त्यांनी आज सांगितले की, डिजिटल आरोग्य सेवा, टाईप 2 मधुमेहा सारख्या जीवनशैलीशी निगडीत विकारांपासून ते कोविड सारख्या संसर्गजन्य आजारापर्यंतच्या अनेक रोगांवरील प्रभावी प्रतिबंधक साधन ठरू शकेल.
ते आज नवी दिल्ली येथे तिसऱ्या आरोग्य सेवा नेत्यांच्या परिषदेत, “सहज उपलब्ध आणि परवडण्याजोग्या आरोग्य सेवेसह निरोगी भारतासाठी, भारताचा डिजिटल पथदर्शक आराखडा” या विषयावर बोलत होते.
ते म्हणाले की, आगामी काळात प्रतिबंधात्मक उपचारांवर लक्ष केंद्रित करणाऱ्या डिजिटल आरोग्य सेवेवर अधिक भर दिला जाईल.
डॉ जितेंद्र सिंह म्हणाले की, विशेषतः आरोग्य सेवांमधील शहरी-ग्रामीण तफावत संपुष्टात आणण्यासाठी सार्वजनिक-खासगी भागीदारीचे  मॉडेल, ही काळाची गरज आहे.
“शहरी आणि ग्रामीण भागातील असमानता दूर करण्यासाठी, आपण किफायतशीरपणा, समावेशकता आणि सहज उपलब्धता, यावर पुणपणे लक्ष केंद्रित करून, विज्ञान आणि तंत्रज्ञानाचा वापर करू शकतो,” ते म्हणाले.
डॉ जितेंद्र सिंह म्हणाले की, भारताने देशाच्या आरोग्यसेवा पायाभूत सुविधांमध्ये सुधारणा घडवून आणण्यामध्ये गेल्या काही वर्षांत प्रगती केली आहे. ते म्हणाले की, गेल्या अर्ध्या शतकापेक्षा जास्त काळामध्ये आजारांच्या प्रकारात आणि त्याच बरोबर आपल्याकडे उपलब्ध उपचारात्मक आणि प्रतिबंधात्मक उपचार पद्धतींमध्येही मोठा बदल घडून आला आहे.
डॉ जितेंद्र सिंह म्हणाले की, पंतप्रधान मोदी यांच्या दृष्टीकोनाला अनुसरून, गेल्या 9 वर्षांपेक्षा जास्त काळात, सरकारने आरोग्य सेवेला सर्वोच्च प्राधान्य दिले आहे.
डॉ जितेंद्र सिंह म्हणाले की, विज्ञान आणि तंत्रज्ञान ही समाजाच्या गरजा पूर्ण करण्यासाठी आणि आज सर्वांना भेडसावणाऱ्या जागतिक आव्हानांना तोंड देण्यासाठी महत्त्वाची साधने आहेत.
अनुसंधान नॅशनल रिसर्च फाउंडेशन  विधेयक कंपन्यांना संशोधन आणि विकासामध्ये गुंतवणूक करण्यासाठी प्रवृत्त करेल, असे ते म्हणाले.
केंद्रीय मंत्री म्हणाले की, भारत हा मधुमेहाबाबतच्या संशोधनात जगात आघाडीवर असल्यामुळे, तरुण आणि गरोदर महिलांमधील मधुमेहाचा प्रादुर्भाव रोखण्याला आपले प्राधान्य आहे.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
गृह मंत्रालय
केरळमध्ये मदत आणि बचाव कार्य सुरूच, खाद्यान्य आणि औषधाचा पुरवठाही जारी
नवी दिल्ली, 20 ऑगस्ट 2018
केरळमधल्या पूरग्रस्त भागातल्या मदत आणि बचाव कार्याचा आढावा घेण्यासाठी राष्ट्रीय आपत्ती व्यवस्थापन समितीची आज पाच दिवसातली पाचवी बैठक झाली. कॅबिनेट सचिव पी के सिन्हा यांच्या अध्यक्षतेखाली आज झालेल्या या बैठकीत,केरळचे मुख्य सचिव व्हिडीओ कॉन्फरन्सिंग द्वारे सहभागी झाले.केरळ मधे पाऊस कमी झाला असून,पुराचे पाणी ओसरायला लागले असल्याची माहिती त्यांनी यावेळी दिली.
ग्राहक कल्याण मंत्रालयाने 100 मेट्रिक टन डाळी आज पाठवल्या आहेत. आरोग्य मंत्रालयाने, आपत्कालीन परिस्थितीत लागणारी 52 मेट्रिक टन औषधे, हवाई मार्गाने पाठवली आहेत. आणखी 20 मेट्रिक टन औषधे आज मध्यरात्रीपर्यंत केरळ मधे पोहोचणार आहेत.
20 मेट्रिक टन ब्लिचिंग पावडर आणि एक कोटी क्लोरीन गोळ्या उद्यापर्यंत पाठवण्यात येणार आहेत. 12 वैद्यकीय पथके तयार ठेवण्यात आली असून अद्याप पर्यंत कोणत्याही रोगाचा प्रादुर्भाव झाल्याचे वृत्त नाही. वीज वितरण जाळे पूर्ववत करण्याच्या दृष्टीने, विजेचे मीटर, कॉईल, ट्रान्सफॉर्मर यासारखी उपकरणे, ऊर्जा मंत्रालय पाठवत आहे. वीज निर्मिती 2600 मेगावॅट पर्यंत पोहोचली आहे
राज्यातल्या 85,000 टॉवर पैकी 77000 टॉवर, दळण वळण मंत्रालयाने कार्यान्वित केले आहेत. 1407 टेलिफोन एक्सचेंजपैकी 13 वगळता सर्व एक्सचेंज कार्यान्वित करण्यात आली आहेत. दूरसंवाद मंत्रालयाने, बेपत्ता व्यक्तींचा शोध घेण्यात मदत करण्यासाठी 1948 हा दूरध्वनी क्रमांक सुरू केला आहे.
केंद्रीय पेट्रोलियम मंत्रालयाने 12000 किलो लिटर केरोसीन उपलब्ध करून दिले आहे. स्वयंपाकाचा सिलेंडर पुरवण्यासाठी पुरेशी व्यवस्था करण्यात आली आहे.पुरेसे विमान इंधन उपलब्ध करून दिले आहे.
जनावरांसाठी 450 मेट्रिक टन चारा पाठवण्यात आला आहे. जनावरांची औषधेही दोन हप्त्यात पाठवण्यात आली आहेत.
आवश्यक पाणी पुरवठा आणि मदत सामग्री मोफत पोहोचवण्याची तयारी रेल्वेने दर्शवली आहे. पशुपालन आणि दुग्ध मंत्रालयाने, पुरेसे दूध आणि दूध भुकटी उपलब्ध करून दिली आहे.
आरोग्य, दळण वळण, ग्राहक मंत्रालय, अन्न आणि सार्वजनिक वितरण व्यवस्था, ऊर्जा, पेट्रोलियम आणि नैसर्गिक गॅस मंत्रालयाचे सचिव आणि संरक्षण, गृह, राष्ट्रीय आपत्ती निवारण प्राधिकरणाचे वरिष्ठ अधिकारी या बैठकीला उपस्थित होते.
N.Sapre/N.Chitale /P.Kor
(Visitor Counter : 44
श्रम आणि रोजगार मंत्रालय
लेबर ब्युरो आणि ब्रॉडकास्ट इंजिनयरिंग कन्सल्टंट इंडिया लिमिटेड  यांच्यामध्ये भारतभरातील सर्वेक्षणाबाबत सेवाकरार
श्रम आणि रोजगार मंत्रालयाशी संलग्न असलेला लेबर ब्युरो हा विभाग आणि माहिती व प्रसारण मंत्रालयाच्या अखत्यारीतील ब्रॉडकास्ट इंजिनयरिंग कन्सल्टंट इंडिया लिमिटेड  ही भारत सरकारची कंपनी यांच्यामध्ये सर्वेक्षणासंबधी सेवा करार झाला. या करारान्वये संपूर्ण देशभरातील स्थलांतरीत कामगार सर्वेक्षण व उपक्रमाधारित तिमाही रोजगार सर्वेक्षण  यासाठी लेबर ब्युरोला आता BECIL कडून तंत्रज्ञानाधारित सेवा व मनुष्यबळाचे सहाय्य मिळेल.
श्रम आणि रोजगार मंत्रालयाचे राज्यमंत्री  संतोष कुमार गंगवार तसेच सचिव अपूर्वा चंद्रा यांच्या उपस्थितीत लेबर ब्युरोचे व्यवस्थापकीय संचालक डी पी एस नेगी व BECIL चे मुख्य व्यवस्थापकीय संचालक जॉर्ज कुरूविल्ले यांनी या सेवा करारावर स्वाक्षऱ्या केल्या.
या करारामुळे माहिती-तंत्रज्ञानाधारीत सर्वेक्षणाचे नवीन युग सुरू झाले आहे. ब्युरो हाती घेणार असलेले सर्वेक्षण आता बेसिल ने पुरविलेल्या तंत्रज्ञानाने केले जाईल त्यामुळे या सर्वेक्षणांसाठी लागणारा वेळ तीस ते चाळीस टक्क्यांनी वाचेल. मंत्रालयाने ‘निश्चित कालावधी रोजगार’ हा नवीन रोजगार स्तर जारी करत त्या आधारे या सर्वेक्षणाला सहाय्य करणाऱ्या माहिती तंत्रज्ञान भागीदार पुरविणार असलेल्या मनुष्यबळाला त्या ठराविक मुदतीसाठी निश्चित रोजगार देण्याचे निश्चित केले आहे. नवीन सुधारित श्रम- कायद्यांमध्ये ‘निश्चित कालावधी रोजगार’ ही ऐतिहासिक तरतूद असून त्यामुळे निश्चितकालीन रोजगार असणाऱ्या कर्मचाऱ्यांना कायमस्वरूपी कामगारांसारखेच विविध लाभ मिळतील.
या कराराबद्दल समाधान व्यक्त करताना संतोष गंगवार यांनी, “अशी सर्वेक्षणे अतिशय उपयुक्त आणि परिवर्तनक्षम असतात, यामुळे सरकारला स्थलांतरीत कामगार व औपचारीक तसेच अनौपचारीक आस्थापनांमधील रोजगार यांचा डेटा उपलब्ध होईल. ब्युरोने अत्याधुनिक तंत्रज्ञान सर्वेक्षणासाठी वापरण्याचे ठरवल्याने वेळेवर आणि जलदगतीने आकडेवारी हाती येईल” असा विश्वास व्यक्त केला
“कोणत्याही डेटाबेसची विश्वासार्हता ही नेमकेपणा आणि वेळेवर तो उपलब्ध होणे यावर अवलंबून असते. ब्युरो, तंत्रज्ञानाच्या मदतीने केलेल्या या सर्वेक्षणात गोळा झालेल्या माहितीबाबत माहितीचे नेमकेपण व वेळवर तिची उपलब्धता या दोन्ही कसोट्यां पार करेल”, असे श्रम व रोजगार सचिव अपूर्वा चंद्रा यांनी नमूद केले.
आपली आस्थापना दिलेले सर्वेक्षणाचे काम वेळेवर आणि दर्जात्मक करण्यात कोणतीही कसर ठेवणार नाही असा विश्वास BECIL  चे जॉर्ज कुरुविले यांनी श्रम व रोजगार मंत्री, श्रम व रोजगार सचिव, लेबर ब्युरोचे व्यवस्थापकीय संचालक व मंत्रालयातील इतर वरिष्ठ कर्मचाऱ्यांना दिला.
या प्रसंगी बोलताना लेबर ब्युरोचे व्यवस्थापकीय संचालक डी पी एस नेगी यांनी अश्य़ा प्रकारे उपक्रमाने हाती घेतलेला माहिती तंत्रज्ञानाधारित मोठ्या प्रमाणावरील असे हे पहिलेच सर्वेक्षण असल्याचे नमूद केले. यावर्षी ब्युरो अखिल भारतीय स्तरावरील स्थलांतरीत कामगार, घरकामगार, AQEES, व्यावसायिकांमुळे उद्याला आलेले तसेच वाहतूक क्षेत्रातील रोजगार यावर एकूण पाच सर्वेक्षणे जारी करेल व पूर्णत्वाला नेईल. या अखिल भारतीय पातळीवरील सर्वेक्षणामुळे रोजगारसंबधी तसेच कामगारांच्या भल्यासाठीचे धोरण आखण्याच्या दृष्टीने भरपूर माहिती उपलब्ध होईल, असेही त्यांनी सांगितले.
आरोग्य आणि कुटुंब कल्याण मंत्रालय
देशातील एकूण कोविड-19 प्रतिबंधक लसीकरण व्याप्तीने केला 206.21 कोटीचा टप्पा पार
12-14 वर्षे वयोगटातील किशोरांना 3.94 कोटीहून अधिक पहिल्या लसीच्या मात्रा देण्यात आल्या
देशातील एकूण उपचाराधीन रूग्णांची संख्या सध्याच्या घडीला 1,34,933
गेल्या 24 तासात, 18,738 नवीन रूग्णांची नोंद
कोविडमुक्त होण्याचा दर सध्याच्या घडीला 98.50 टक्के
साप्ताहिक पॉझिटिव्हिटी दर सध्या 4.63 टक्के
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरण व्य़ाप्तीने 206.21 कोटीचा टप्पा पार केला आहे. 2,73,73,255 सत्रांमधून हे साध्य करण्यात आले आहे.
16 मार्च 2022 पासून 12 ते 14 वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.94 कोटीहून  अधिक किशोरांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वयोगटातील लोकांना कोविड-19 खबरदारीची लसमात्रा देण्यास 10 एप्रिल 2022 पासून सुरूवात झाली.
सकाळी सात वाजेपर्यंत आलेल्या तात्पुरत्या अहवालानुसार एकत्रित आकड्याचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10412498
|
|
2nd Dose
|
|
10093737
|
|
Precaution Dose
|
|
6444506
|
|
FLWs
|
|
1st Dose
|
|
18431791
|
|
2nd Dose
|
|
17677342
|
|
Precaution Dose
|
|
12518864
|
|
Age Group 12-14 years
|
|
1st Dose
|
|
39489966
|
|
2nd Dose
|
|
28681465
|
|
Age Group 15-18 years
|
|
1st Dose
|
|
61352619
|
|
2nd Dose
|
|
51469424
|
|
Age Group 18-44 years
|
|
1st Dose
|
|
559776129
|
|
2nd Dose
|
|
509883638
|
|
Precaution Dose
|
|
32047109
|
|
Age Group 45-59 years
|
|
1st Dose
|
|
203732885
|
|
2nd Dose
|
|
195523956
|
|
Precaution Dose
|
|
20463205
|
|
Over 60 years
|
|
1st Dose
|
|
127471016
|
|
2nd Dose
|
|
122192952
|
|
Precaution Dose
|
|
34516309
|
|
Precaution Dose
|
|
10,59,89,993
|
|
Total
|
|
2,06,21,79,411
भारतातील उपचाराधीन रूग्णांची संख्या सध्याच्या घडीला 1,34,933 इतकी आहे. तर उपचाराधीन रूग्णांचे प्रमाण एकूण रूग्णसंख्येच्या 0.31 टक्के इतके आहे.
परिणामस्वरूप, भारतातील कोविडमुक्त होण्याचा दर सध्याच्या घडीला 98.50 टक्के इतका आहे. गेल्या 24 तासात, 18,558 रूग्ण कोविडमुक्त झाले असून कोविडमुक्त रूग्णांची एकत्रित संख्या  आता 4,34,84,110 इतकी आहे.
गेल्या 24 तासात, 18,738 नवीन रूग्णांची नोंद झाली आहे.
गेल्या 24 तासात, 3,72,910 कोविड-19 चाचण्या भारतात पार पडल्या असून एकत्रित चाचण्यांची संख्य़ा आतापर्यंत 87.79 कोटी  इतकी आहे.
देशात साप्ताहिक पॉझिटिव्हिटी दर सध्या 4.63 टक्के इतका असून दैनंदिन पॉझिटिव्हीटी दर 5.02 टक्के आहे.
सुक्ष्म, लघु आणि मध्यम उदयोग मंत्रालय
सूक्ष्म आणि लघु उद्योगांच्या क्लस्टर विकास कार्यक्रमासाठीची नवी मार्गदर्शक तत्वे मंजूर
सूक्ष्म आणि लघु उद्योगांच्या क्लस्टर विकास कार्यक्रमासाठीची  नवी मार्गदर्शक तत्वे केंद्र सरकारने आज मंजूर केली आहेत. या नव्या तत्वाची अंमलबजावणी 15 व्या वित्त आयोगाच्या चक्रकाळात  सुरु होईल. या योजनेचे उद्दिष्ट, आवश्यक त्या ठिकाणी हस्तक्षेप करुन, सूक्ष्म आणि लघु उद्योगांत स्पर्धात्मकता आणि उत्पादकता वाढवणे हे आहे.
i. सामायिक सुविधा केंद्र : केंद्र सरकारकडून मिळणारे अनुदान, 5 ते 10 कोटी रुपयांच्या प्रकल्पांसाठी, एकूण प्रकल्पांच्या 70 टक्के आणि 10 ते 30 कोटी रुपयांच्या प्रकल्पांसाठी 60 % एवढे मर्यादित असेल. मात्र, ईशान्य भारत आणि इतर डोंगराळ भागात, बेटे, मागास  अशा प्रदेशात हेच अनुदान अनुक्रमे 80 % आणि 70 % असेल. सामायिक सुविधा केंद्रासाठी, 30 लाख रुपयांपेक्षा अधिक मूल्यांच्या प्रकल्पाचा देखील सरकार मदतीसाठी विचार करेल. त्यासाठी जास्तीत जास्त पात्रता मर्यादा, 30 कोटी गृहीत धरून, त्याप्रमाणात अनुदान दिले जाईल.
ii. पायाभूत सुविधा विकास: नवीन औद्योगिक वसाहत/बहु मजली कारखाना संकुल उभारणीसाठीच्या 5 कोटी ते 15 कोटी रुपये किमतीच्या प्रकल्पासाठी, केंद्र सरकारचे अनुदान एकूण प्रकल्पाच्या खर्चाच्या 60% पर्यंत मर्यादित असेल. 5 कोटी ते रु. 10 कोटी रुपये खर्चाच्या विद्यमान औद्योगिक वसाहत/बहु मजली कारखाना संकुलाच्या अद्यायवतीकरणासाठी, प्रकल्प खर्चाच्या 50 टक्के अनुदान दिले जाईल. मात्र, ईशान्य भारत आणि इतर डोंगराळ भागात, बेटे, मागास  अशा प्रदेशात हेच अनुदान अनुक्रमे 70 % आणि 60 % असेल.
10 कोटी/15 कोटींपेक्षा अधिक खर्चाच्या प्रकल्पांचाही अनुदानासाठी विचार केला जाईल, मात्र, हा निधी, 10 कोटी/15 कोटी अशी सर्वाधिक प्रकल्प पात्रता विचारात घेऊन, त्यानुसार हिशेब करुन अनुदान दिले जाईल.
एमएसई- सीडीपी ची ही नवी मार्गदर्शक तत्वे, एमएसएमई मंत्रालयाच्या संकेतस्थळावर उपलब्ध आहेत.
मत्स्योत्पादन, पशुविकास आणि दुग्धविकास मंत्रालय
आंतरराष्ट्रीय योग दिन 2022 साजरा करण्याच्या निमित्ताने उद्या गुजरातमधील मोढेरा येथील सूर्य मंदिरात होणाऱ्या कार्यक्रमात केंद्रीय मंत्री श्री पुरुषोत्तम रुपाला होणार सहभागी
नवी दिल्ली, 20 जून 2022
आंतरराष्ट्रीय योग दिवस 2022 हा स्वातंत्र्याच्या अमृत महोत्सवी वर्षात विशेष दिवस म्हणून साजरा केला जात आहे. यानिमित्त आयुष मंत्रालय देशभरातील विशेष महत्त्वाच्या 75 ठिकाणी आंतरराष्ट्रीय योग दिन साजरा करत आहे. पंतप्रधान कर्नाटकातील म्हैसूरु, येथून होणाऱ्या प्रमुख कार्यक्रमाचे नेतृत्व करतील.
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री श्री पुरुषोत्तम रुपाला,उद्या मोढेरा सूर्य मंदिर, मेहसाणा, गुजरात येथे आंतरराष्ट्रीय योग दिन  2022 च्या निमित्ताने आयोजित कार्यक्रमाचे नेतृत्व करणार आहेत. मोढेरा येथील सूर्य मंदिरात साडेचार हजारांहून अधिक दुग्ध उत्पादक शेतकरी, विद्यार्थी आणि इतर मान्यवर या योग दिन सोहळ्यात सामील होणार आहेत.
"मानवतेसाठी योग" ही यंदाच्या वर्षीच्या आयडीवाय  2022 ची संकल्पना आहे. सध्या सुरू असलेल्या स्वातंत्र्याच्या अमृत महोत्सवाला  अधोरेखित करतच हा सोहळा संपूर्ण जगभरात भव्य पद्धतीने साजरा करण्यात येत आहे. आयडीवायचा  मुख्य उद्देश लोकांमध्ये योगाच्या आरोग्यविषयक लाभांबाबत जनजागृती करणे हा आहे. गेल्या काही वर्षांमध्ये,आयडीवाय ही आरोग्यासाठी एक लोकचळवळ बनली आहे.
भारत सरकारचे मत्स्यपालन, पशुसंवर्धन आणि दुग्धव्यवसाय मंत्रालय, राष्ट्रीय दुग्धविकास महामंडळ गुजरात , गुजरात सहकारी दूध विपणन महामंडळ, आणि मेहसाणा जिल्हा सहकारी दुग्धोत्पादक संघ लि. यांच्या संयुक्त विद्यमाने मोढेरा सूर्य मंदिर, मेहसाणा, गुजरात येथे आयडीवाय-2022 साजरा करण्यात येत आहे.
आयडीवाय 2022 साठी आयुष मंत्रालय या नोडल मंत्रालयाने प्रसारित केलेल्या मानक कार्यप्रणालीनुसार हे सर्व योग कार्यक्रम आयोजित केले जाणार आहेत.
S.Patil/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
कृषी मंत्रालय
भोपाळच्या आयसीएआर-एनआयएचएसएडी संस्थेने कोंबड्यांसाठी विकसित केलेल्या एच9एन2  विषाणूविरोधी प्रतिबंधक लसी’च्या तंत्रज्ञानाचे हस्तांतरण
नवी दिल्ली, 27 डिसेंबर 2022
भोपाळच्या आयसीएआर-एनआयएचएसएडी संस्थेतील संशोधकांनी कोंबड्यांसाठी विकसित केलेल्या एच9एन2  विषाणूविरोधी प्रतिबंधक लसी’च्या तंत्रज्ञानाचे आज, सिकंदराबाद येथील ग्लोबीऑन इंडिया, पुणे येथील वेंकटेश्वरा हॅचरीज, गुरगाव येथील इंडोव्हॅक्स आणि अहमदाबाद येथील हेस्टर बायोसायन्सेस या कंपन्यांकडे हस्तांतरण करण्यात आले. नवी दिल्ली येथील एनएएससीच्या अग्रीनोव्हेट इंडिया या कंपनीने हे हस्तांतरण सुलभरीत्या होईल याची दक्षता घेतली.
एच9एन2 विषाणू प्रतिबंधक पहिली स्वदेशी लस विकसित करण्यासाठी आयसीएआर-एनआयएचएसएडी संस्थेतील संशोधकांनी केलेल्या प्रामाणिक प्रयत्नांबद्दल अग्रीनोव्हेट इंडिया कंपनीचे अध्यक्ष डॉ.हिमांशू पाठक यांनी त्यांचे कौतुक केले आहे. तसेच या लसीच्या विकसनाचे तंत्रज्ञान उद्योग क्षेत्राकडे हस्तांतरित करण्यासाठी यशस्वी प्रयत्न केल्याबद्दल त्यांनी अग्रीनोव्हेट इंडिया या कंपनीच्या व्यवस्थापनाची देखील प्रशंसा केली आहे. ही लस देशी तसेच परदेशी बाजारांतील लस विषयक मानकांची पूर्तता करेल असा विश्वास प्राणीशास्त्र विभागाचे डीडीजी डॉ.बी.एन.त्रिपाठी यांनी व्यक्त केला. या आजारामुळे मृत्यू पावणाऱ्या पक्षांमुळे सोसावा लागणारा तोटा कमी होऊन कुक्कुटपालक शेतकऱ्यांचे उत्पन्न वाढविण्यात ही लस लक्षणीय योगदान देईल.S.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
पंतप्रधान कार्यालय
कोविड लसीकरण मोहिमेत150 कोटी मात्रांचा महत्वाचा टप्पा पार केल्याबद्दल पंतप्रधानांनी केले देशबांधवांचे अभिनंदन
नवी दिल्ली, 7 जानेवारी 2022
कोविड लसीकरण मोहिमेत, लसींच्या 150 कोटी मात्रा देण्याचा महत्वाचा टप्पा पार केल्याबद्दल पंतप्रधान नरेंद्र मोदी यांनी देशबांधवांचे अभिनंदन केले आहे. देशाची लसीकरण मोहीम यशस्वी करण्यासाठी, जे अहोरात्र परिश्रम करत आहेत, अशा सर्वांचे पंतप्रधानांनी आभार मानले आहेत.
यासंदर्भात केलेल्या ट्वीट्स द्वारे पंतप्रधानांनी आपल्या भावना व्यक्त केल्या आहेत.
"देशाच्या लसीकरण मोहिमेतील अत्यंत महत्वाचा दिवस! 150 कोटी लसींचा टप्पा पार केल्याबद्दल सर्व देशबांधवांचे अभिनंदन ! आपल्या लसीकरण मोहिमेमुळे, अनेक जीव वाचले आहेत. त्याचवेळी, आपल्याला अजून कोविड प्रतिबंधात्मक नियमांचे पालन करायचे आहे, हे ही लक्षात घ्यावे.
ही लसीकरण मोहीम यशस्वी करण्यासाठी जे अहोरात्र परिश्रम करत आहेत अशा सर्व लोकांचा भारत ऋणी आहे. आम्ही आपल्या डॉक्टरांचे, वैज्ञानिकांचे, संशोधकांचे आणि लोकांना लस देणाऱ्या आरोग्य कर्मचाऱ्यांचे आभारी आहोत. माझी सर्व पात्र लोकांना विनंती आहे, की त्यांनी लवकरात लवकर लस घ्यावी. आपण सगळे एकत्रितपणे कोविड-19 विरुद्ध लढा देऊया. "S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीकरणाबाबत अद्ययावत माहिती - 241वा दिवस
भारताने नोंदवला लसीकरणाचा नवा विक्रम, एकूण लसीकरणाने ओलांडला 75 कोटी मात्रांचा महत्त्वाचा टप्पा
भारतातील आरोग्यसेवा कर्मचारी आणि पहिल्या फळीतील कर्मचाऱ्यांपैकी 99% हून अधिक कर्मचाऱ्यांना कोविड प्रतिबंधक लसीची एक मात्रा देण्यात यश
नवी दिल्ली, 13 सप्टेंबर 2021
भारतातील कोविड-19 प्रतिबंधक लसीकरण मोहिमेने आज 75 कोटी मात्रांचा महत्त्वपूर्ण  टप्पा ओलांडला. आज संध्याकाळी साडेपाच वाजेपर्यंत देशभरात लसीच्या 67 लाखांपेक्षा अधिक  मात्रा देण्यात आल्या. लसीकरणाच्या अंतिम अहवालाचे काम रात्री उशिरा पूर्ण झाल्यानंतर आज दिवसभरात देण्यात आलेल्या मात्रांच्या एकूण संख्येत आणखी वाढ होण्याची अपेक्षा आहे. भारतातील आरोग्यसेवा कर्मचारी आणि पहिल्या फळीतील कर्मचाऱ्यांपैकी 99% हून अधिक कर्मचाऱ्यांना कोविड प्रतिबंधक लसीची एक मात्रा देण्यात आपण यशस्वी झालो आहोत.
देशातील लसीकरणाच्या संख्येने 75 कोटींचा महत्त्वपूर्ण टप्पा पार केल्याबद्दल केंद्रीय आरोग्य मंत्री मनसुख मांडवीय यांनी संपूर्ण देशाचे कौतुक केले आहे.
देशातील लसीकरण मोहिमेला आणखी वेग प्राप्त करून दिल्याबद्दल आणि 75 कोटी मात्रांचा टप्पा पार केल्याबद्दल जगातील आरोग्य संघटनेच्या आग्नेय आशिया प्रदेश संघटनेने भारताचे अभिनंदन केले आहे.
आतापर्यंतच्या लसीकरणाच्या मात्रांची एकूण व्याप्ती तसेच नागरिकांच्या विविध प्राधान्यक्रम गटांमध्ये झालेल्या लसीकरणाची तपशीलवार माहिती पुढीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,64,684
|
|
2nd Dose
|
|
86,11,479
|
|
FLWs
|
|
1st Dose
|
|
1,83,38,713
|
|
2nd Dose
|
|
1,41,01,351
|
|
Age Group 18-44 years
|
|
1st Dose
|
|
30,26,12,416
|
|
2nd Dose
|
|
4,52,87,346
|
|
Age Group 45-59 years
|
|
1st Dose
|
|
14,45,93,468
|
|
2nd Dose
|
|
6,37,26,534
|
|
Over 60 years
|
|
1st Dose
|
|
9,36,68,415
|
|
2nd Dose
|
|
4,97,36,985
|
|
Cumulative 1st dose administered
|
|
56,95,77,696
|
|
Cumulative 2nd dose administered
|
|
18,14,63,695
|
|
Total
|
|
75,10,41,391
कोविड – 19 संसर्गापासून सर्वाधिक असुरक्षित असलेल्या वयोगटातील लोकांच्या संरक्षणासाठी लसीकरण मोहीम हे महत्त्वाचे साधन असल्याने या मोहिमेचा नियमित आढावा घेतला जातो आणि सर्वोच्च पातळीवरून परीक्षण केले जाते.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पंतप्रधान कार्यालय
मध्यप्रदेश, मणिपूर पश्चिम बंगाल आणि हिमाचल प्रदेशच्या राज्यपालांनी घेतली पंतप्रधानांची भेट
मध्यप्रदेशचे राज्यपाल, मंगुभाई पटेल, मणिपूरचे राज्यपाल, ला. गणेसन, पश्चिम बंगालचे राज्यपाल जगदीप धनकर आणि हिमाचल प्रदेशचे राज्यपाल राजेंद्र विश्वनाथ आर्लेकर यांनी आज नवी दिल्ली येथे पंतप्रधान नरेंद्र मोदी यांची भेट घेतली.
माहिती आणि प्रसारण मंत्रालय
51 व्या इफ्फिसाठी मिडिया नोंदणी सुरु
पणजी-मुंबई-नवी दिल्ली, 30 डिसेंबर 2020
गोवा येथे 16 ते 24 जानेवारी दरम्यान होणाऱ्या 51 व्या आंतरराष्ट्रीय चित्रपट महोत्सवात सहभागी होऊ इच्छिणाऱ्या माध्यम प्रतिनिधींसाठी नोंदणी प्रक्रिया सुरू झाली आहे.
सध्या सुरू असलेल्या कोविड -19 साथीच्या रोगाच्या पार्श्वभूमीवर, 51 वा इफ्फी महोत्सवाचे आयोजन दोन पद्धतीने करण्यात येणार आहे.
कोविड-19 संबंधित प्रोटोकॉलचे पालन करण्यासाठी गोव्यातील महोत्सवात व्यक्तिश: उपस्थित राहण्याची मान्यता मिळालेल्या माध्यम प्रतिनिधींची संख्या नेहमीपेक्षा खूपच कमी असेल.
इच्छुक माध्यम प्रतिनिधी ज्यांना वैयक्तिकरित्या महोत्सवात उपस्थित राहणे आवश्यक आहे ते स्वत: या पुढील लिंकवर आपली नोंदणी करू शकतात: https://my.iffigoa.org/extranet/media/.
अर्जदारांचे वय 1 जानेवारी 2020 पर्यंत, 21 वर्षांपेक्षा जास्त असले पाहिजे आणि इफ्फी सारख्या मोठ्या आंतरराष्ट्रीय चित्रपट महोत्सवात सहभागी होण्याचा किमान तीन वर्षाचा व्यावसायिक अनुभव असावा. प्रधान महासंचालक पीआयबी यांनी मंजूर केलेल्या मार्गदर्शक सूचनांनुसार मीडिया मान्यता देण्यात येईल.
10 जानेवारी 2021 च्या मध्यरात्री नोंदणी प्रक्रिया बंद होईल.
<><><>
ऑनलाइन सहभागासाठी संधी
महोत्सवातील कार्यक्रमांना आभासी पद्धतीने उपस्थित राहण्याची संधी मिळेल. अनेक चित्रपटांचे प्रदर्शन ऑनलाईन पद्धतीने केले जाईल.
पीआयबीद्वारे आयोजित केल्या जाणाऱ्या सर्व इफ्फी पत्रकार परिषद पीआयबीच्या youtube.com/pibindia या यूट्यूब चॅनलवर थेट प्रक्षेपित केल्या जातील आणि पत्रकारांना ऑनलाईन प्रश्न विचारण्याची तरतूद असेल.
ऑनलाईन सहभागाचे संपूर्ण तपशील वेळोवेळी जाहीर केले जातील.U.Ujgare/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ऊर्जा मंत्रालय
केंद्रीय ऊर्जा आणि नवीकरणीय ऊर्जा मंत्री आर. के. सिंह यांनी “शाश्वत वस्तीचे उद्दिष्ट : बांधकाम क्षेत्रातील उर्जा कार्यक्षमता 2021 मधील नवीन उपक्रम” चे उद्घाटन केले
बीईई 15,000 हून अधिक वास्तुविशारद, अभियंते आणि सरकारी अधिकाऱ्यांना बांधकाम क्षेत्रातील कार्यक्षमतेबद्दल प्रशिक्षण देणार
नवी दिल्ली, 16 जुलै 2021
केंद्रीय ऊर्जा आणि नवीन व नवीकरणीय ऊर्जा मंत्री आर.के. सिंह यांनी आज 'आझादी का अमृत महोत्सव' चा भाग म्हणून बांधकाम क्षेत्रातील ऊर्जा कार्यक्षमतेसाठी केंद्र सरकारने हाती घेतलेल्या विविध उपक्रमांची घोषणा केली.
उपस्थितांना संबोधित करताना आर.के. सिंह म्हणाले की, बांधकाम क्षेत्र हा उद्योगानंतर विजेचा दुसरा सर्वात मोठा ग्राहक आहे परंतु 2030 पर्यंत ते सर्वात मोठे ऊर्जा वापर करणारे क्षेत्र बनण्याची शक्यता आहे. त्याचे महत्त्व लक्षात घेऊन केंद्र सरकार निवासी तसेच व्यावसायिक इमारतींमध्ये उर्जा कार्यक्षमता सुधारण्यावर भर देत आहे.
आज सुरू केलेले उपक्रम पुढीलप्रमाणे –
- बांधकाम सेवांसाठी संहिता अनुपालन पध्दती आणि किमान उर्जा कामगिरीची आवश्यकता आणि इको निवास संहिता 2021 सह पडताळणी व्यवस्था नमूद करणे.
- वेब-आधारित प्लॅटफॉर्म 'ऊर्जा कार्यक्षम निवासी इमारतींसाठी प्रतिकृतीयोग्य डिझाइन पुस्तिकेचा' एक शैक्षणिक साधन म्हणून भारतात ऊर्जा-कार्यक्षम घरे बांधण्यासाठी प्रतिकृतीयोग्य डिझाईनचा वापरण्यास तयार संसाधनांचा साठा तयार करण्यासाठी उपयोग केला जाऊ शकतो.
- बांधकाम साहित्याची ऑनलाईन डिरेक्टरी तयार करणे जी ऊर्जा कार्यक्षम इमारतींच्या साहित्यांसाठी मानक स्थापित करण्याची प्रक्रिया मांडेल.
- बीईईच्या ऊर्जा संवर्धन बांधकाम संहितेचे पालन करणार्या अपवादात्मक कार्यक्षम इमारतींच्या डिझाइनला प्रोत्साहन देण्याच्या उद्देशाने “निर्माण” पुरस्कारांची घोषणा
- उर्जा कार्यक्षमता सुधारण्यासाठी आणि वैयक्तिक घरांमधील उर्जा वापर कमी करण्यासाठी तयार केलेल्या ऊर्जा कार्यक्षम घरांसाठी ऑनलाइन स्टार रेटिंग टूल. हे व्यावसायिकांना त्यांच्या घरातील ऊर्जा-कार्यक्षमतेसाठी सर्वोत्तम पर्याय निवडण्यात मदत करण्यासाठी कामगिरीचे विश्लेषण प्रदान करते.
- ऊर्जा संवर्धन बांधकाम संहिता  2017 आणि इको निवास संहिता  2021) बाबत 15,000 पेक्षा जास्त वास्तुतज्ञ, अभियंते आणि सरकारी अधिकाऱ्यांचे प्रशिक्षण.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 247
संरक्षण मंत्रालय
एमव्ही एक्स-प्रेस पर्ल या कंटेनर जहाजावर लागलेली भीषण आग विझविण्याकरता भारतीय तटरक्षक दलाचे अथक प्रयत्न
श्रीलंकेतील कोलंबोच्या एमव्ही एक्स-प्रेस पर्ल या कंटेनर जहाजावर लागलेली भीषण आग विझविण्याकरता भारतीय तटरक्षक दल  अथक प्रयत्न करीत आहे. श्रीलंकेच्या अधिकाऱ्यांसमवेत संयुक्तपणे 25 मे 2021 पासून सुरू असलेल्या आव्हानात्मक अहोरात्र सुरु असलेल्या अग्निशमन कार्याला 'ऑपरेशन सागर आरक्षा 2' असे नाव देण्यात आले आहे, जे भारत आणि श्रीलंका यांच्यात वाढत्या सागरी सहकार्याचे प्रतीक आहे.
सध्या श्रीलंकेने तैनात केलेली तीन आयसीजी जहाजे आणि चार बोटी अग्निशमन कार्यात सामील आहेत आणि बाह्य अग्निशमन यंत्रणेचा वापर करून एएफएफएफ आणि समुद्राच्या पाण्याची फवारणी करीत आगीशी सातत्याने मुकाबला करीत आहेत. अग्निशमनाच्या संयुक्त अथक प्रयत्नांना सकारात्मक परिणाम मिळाला असून आग नियंत्रित होण्याची चिन्हे वाढत आहेत. धुराचे लोटही कमी झाले आहेत. आग आटोक्यात आली असून जहाजाच्या मागील भागातील छोट्याशा भागापुरती मर्यादित आहे.
भारतीय तटरक्षक दलाची ‘वैभव’ आणि ‘वज्र’ ही जहाजे त्यांच्या अग्निशामक क्षमतेव्यतिरिक्त तेलाच्या गळतीसाठी पुरेशा प्रदूषण प्रतिसाद  क्षमतेनेसुद्धा सुसज्ज आहेत. आयसीजीएस समुद्र प्रहारीच्या 29 मे 2021 पासून असलेल्या तैनाती मुळे प्रदूषण प्रतिसाद क्षमतेला आणखी बळकटी मिळाली आहे. याव्यतिरिक्त, परिस्थितीचे हवाई मूल्यांकन करण्यासाठी मदुराई येथून दररोज आयसीजी डोर्निअर विमाने मागवली जात आहेत. जहाजे व विमानांच्या अहवालावरून असे दिसून आले आहे की तेथे तेल गळती झालेली नाही. अग्निशमनाच्या काळजीपूर्वक आणि अचूक कार्यवाहीतून जहाजातील ट्रिम आणि ड्रॉटमध्ये कोणताही बदल आढळला नाही यावरून जहाजाची स्थिरता आणि जलरोधक क्षमता अबाधित असल्याचे दिसून येते.
भारतीय तटरक्षक दलाची जहाजे आणि श्रीलंकेच्या बोटी सतत परिघीय क्षेत्र थंड करत आहेत. धातुसंबंधीत आग रोखण्यासाठी व विझविण्यासाठी श्रीलंकेच्या हेलिकॉप्टरद्वारे जळत्या जहाजावर डीसीपीच्या पिशव्या टाकल्या जात आहेत. कोच्ची, चेन्नई आणि तुतीकोरिन येथील भारतीय तटरक्षक दल गरजेनुसार त्वरित प्रदूषण प्रतिसादासाठी सज्ज आहे. भारतीय तटरक्षक दल परिस्थितीवर बारकाईने नजर ठेवून आहे आणि श्रीलंकेचे नौदल, तटरक्षक दल, सागरी पर्यावरण संरक्षण प्राधिकरण  आणि इतर अधिकाऱ्यांशी सतत संपर्क साधत आहे.